# Al-Ittihad

Al-Ittihad (الاتحاد en arabeg, |אל-אתיחאד en hebraeg, a dalvez An unvaniezh) a zo ur gazetenn arabek pemdeziek a vez embannet e Haifa en Israel. Bet eo bet media pouezusañ an Arabed en Israel, perc'hennet eo gant Maki (Strollad komunour Israel), hag hiziv an deiz eo renet gant Ahmad Sa'd, bet dileuriad Maki/Hadash er C'hnesset.

## Istor

Krouet e voe e 1944 gant Emile Toma, Fu'ad Nassar ha Emile Habibi. Embannet e voe evit ar wech kentañ d'ar 14 Mae 1944. Habibi a reas war-dro betek 1989$^,$ Kelaouenn Kevre Dieubidigezh Vroadel Palestina e oa d'ar mare-se. Diwar miz Gwengolo 1945 e voe embannet en anv Kendalc'h al Labourerien Arab. Berzet e voe gant an aotrouniezh vreizhveuriat e miz C'hwevrer 1948, hag adembannet e voe d'an 18 a viz Here 1948. Al-Ittihad a voe ar gazetenn arabek nemeti krouet a-raok krouidigezh Israel hag a gendalc'has goude..
E 1953 e voe embannet ur pennad dael diwarnañ diwar-benn Brezel Korea en Al-Ittihad hag er gazetenn hebraek heñvel anvet Kol HaAm. Israel Rokach, hag a oa ministr an diabarzh, a c'houlennas ma vefe berzet an div gelaouenn e-pad pemzektez. Kaset e voe an afer dirak Lez uhelañ Israel hag ar berzidigezh a voe nullet.
Tra ma kollet ar c'hazetennoù komunour all lodenn vrasañ o lenenrien goude brezel 1956 e teuas a-benn Al-Ittihad da zerc'hel hag e 1961 e voe tizhet en-dro an niver a lennerien a oa bet a-raok ar brezel. E-pad ur pennad e kreskas an niver a lennerien. Ur gazetenn sizhuniek e oa pa oa bet krouet, goude-s e voe embannet div wech ar sizhun, ha bemdez diwar 1983.
E 1988 e voe berzet e-pad ur sizhunvezh diwar urzh ar gouarnamant, c'hwec'h devezh a-raok Devezh an douar$^,$$^,$.
Abalamour da gudennoù argant e voe kaset burevioù ar gazetenn da di ar strollad politikel Hadash e Nazaret, ha goude-se e voent adkaset da Haifa. E 2006 e voe raktreset distreiñ da Al-Hariri Road, met distrujet e voe ar savadur gant ur fuc'hell e-pad brezel Liban.
Hervez a lenner en Haaretz ez eo aet kuit lod brasañ kazetennerien gozh ar gazetenn er bloavezhioù tremenet, peogwir e kave dezho ne oa ket mui liezegezh er gazetenn, met kentoc'h savboent Maki.

## Notennoù

* 1 2 3 4 5 6 7 'The rocket hit the struggle for peace' Haaretz, 8 a viz Eost 2006
* 1 2 Haifa: Rocket hits anti-war newspaper Yedioth Ahronoth, 7 a viz Eost 2006
* ↑ Palestinian Writers in Israel Boston Review
* ↑ https://archive.today/20120905040404/http://www.marxist.com/MiddleEast-old/arab_jewish_struggles2.html
* ↑ Joel Beinin. Was the Red Flag Flying There?: Marxist Politics and the Arab-Israeli Conflict in Egypt and Israel, 1948-1965. University of California, Berkeley: University of California Press, 1990. pp. 42-43.
* ↑ http://books.google.com/books?id=jKU9r_H1ShcC&lpg=RA1-PA81&dq=al-ittihad%20israel%20only&lr=&client=opera&pg=RA1-PA81
* ↑ Schmidt, Y (2008) Foundations of Civil and Political Rights in Israel and the Occupied Territories GRIN Verlag, p126
* ↑ Joel Beinin. Was the Red Flag Flying There?: Marxist Politics and the Arab-Israeli Conflict in Egypt and Israel, 1948-1965. University of California, Berkeley: University of California Press, 1990. p. 241.
* ↑ http://books.google.com/books?id=Qb7leNBkNwIC&lpg=PA218&ots=Gg7SYIdvBm&dq=al-ittihad%20owned%20hadash&pg=PA217
* ↑ http://books.google.com/books?id=KYPVNdzXUJkC&pg=PA215&dq=al-ittihad+general+strike+1988
* ↑ Dan Fisher : Most instigators of Israel unrest believed jailed, 25 a viz Meurzh 1988, St. Petersburg Times